CELEX: 32009R1019
Language: sl
Date: 2009-10-28 00:00:00
Title: Uredba Komisije (ES) št. 1019/2009 z dne 28. oktobra 2009 o odobritvi manjših sprememb specifikacije za ime, registrirano v Registru zaščitenih označb porekla in zaščitenih geografskih označb (Pouligny-Saint-Pierre (ZOP))

29.10.2009   
            
            
               SL
            
            
               Uradni list Evropske unije
            
            
               L 282/3
            
         
      UREDBA KOMISIJE (ES) št. 1019/2009
   z dne 28. oktobra 2009
   o odobritvi manjših sprememb specifikacije za ime, registrirano v Registru zaščitenih označb porekla in zaščitenih geografskih označb (Pouligny-Saint-Pierre (ZOP))
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) in zlasti drugega stavka člena 9(2) Uredbe,
   ob upoštevanju naslednjega:
   
               (1)
            
            
               V skladu s prvim pododstavkom člena 9(1) in členom 17(2) Uredbe (ES) št. 510/2006 je Komisija pregledala zahtevek Francije za odobritev spremembe v specifikaciji zaščitene označbe porekla „Pouligny-Saint-Pierre“, registrirani z Uredbo Komisije (ES) št. 1107/96 (2).
            
         
               (2)
            
            
               Namen zahtevka je spremeniti specifikacijo z natančno določitvijo pogojev uporabe obdelovalnih postopkov in aditivov, uporabljenih pri mleku in med proizvodnjo „Pouligny-Saint-Pierre“. Te prakse zagotavljajo ohranjanje bistvenih lastnosti označbe.
            
         
               (3)
            
            
               Komisija je zadevno spremembo preučila in sklenila, da je upravičena. Ker gre v smislu člena 9 Uredbe (ES) št. 510/2006 za manjšo spremembo, jo lahko Komisija odobri brez uporabe postopka iz členov 5, 6 in 7 navedene uredbe –
            
         SPREJELA NASLEDNJO UREDBO:
   Člen 1
   Specifikacija zaščitene označbe porekla „Pouligny-Saint-Pierre“ se spremeni v skladu s Prilogo I k tej uredbi.
   Člen 2
   Prečiščeni povzetek z navedbo glavnih elementov specifikacije je v Prilogi II k tej uredbi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. oktobra 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 93, 31.3.2006, str. 12.
   
      (2)  UL L 148, 21.6.1996, str. 1.
   
      PRILOGA I
      V specifikaciji zaščitene označbe porekla „Pouligny-Saint-Pierre“ se odobrijo naslednje spremembe:
      
         „Metoda pridobivanja“
      
      Točka 5 specifikacije glede opisa metode pridobivanja proizvoda se dopolni z naslednjimi določbami:
      
         „[…] Usirjanje mleka je treba izvesti izključno s sirilom.
         Zgoščevanje mleka z delnim odstranjevanjem vodnega dela pred usirjenjem je prepovedano.
         […] Shranjevanje mlečnih surovin, proizvodov med proizvodnim postopkom ali svežega sira na temperaturi pod lediščem je prepovedano.
         Poleg mlečnih surovin so edine dovoljene sestavine ali pomožne sestavine pri proizvodnji ali dovoljeni aditivi v mleku in med proizvodnim postopkom sirilo, neškodljive kulture bakterij, kvas, plesni in sol.
         […] Shranjevanje svežega sira in sira v fazi zorenja je v prilagojeni atmosferi prepovedano.“
      
   
   
      PRILOGA II
      
         POVZETEK
      
      Uredba Sveta (ES) št. 510/2006 o zaščiti geografskih označb in označb porekla za kmetijske proizvode in živila
      
         „POULIGNY-SAINT-PIERRE“
      
      Št. ES: FR-PDO-0117-0128/29.3.2006
      
         ZOP (X) ZGO ( )
      
      Ta povzetek zajema glavne elemente specifikacije proizvoda za informativne namene.
      1.   Pristojna služba v državi članici
      
      
                  Naziv:
               
               
                  Institut national de l’origine et de la qualité
               
            
                  Naslov:
               
               
                  51 rue d’Anjou, 75008 Paris, FRANCE
               
            
                  Tel.
               
               
                  +33 153898000
               
            
                  Faks
               
               
                  +33 153898060
               
            
                  E-naslov:
               
               
                  info@inao.gouv.fr
               
            2.   Vložnik
      
      
                  Naziv:
               
               
                  Syndicat des producteurs de Pouligny-Saint-Pierre
               
            
                  Naslov:
               
               
                  Maison de l’agriculture, 65 avenue Gambetta, 36300 Le Blanc, FRANCE
               
            
                  Tel.
               
               
                  +33 254375213
               
            
                  Faks
               
               
                  +33 254370421
               
            
                  E-naslov:
               
               
                  syndicataocpouligny@tele2.fr
               
            
                  Sestava:
               
               
                  proizvajalci/predelovalci (X) drugo ( )
               
            3.   Vrsta proizvoda
      
      
                  Skupina 1.3:
               
               
                  Siri
               
            4.   Specifikacija
      
      (povzetek zahtev v skladu s členom 4(2) Uredbe (ES) št. 510/2006)
      4.1   Naziv
      
      „Pouligny-Saint-Pierre“
      4.2   Opis
      
      Sir iz polnomastnega kozjega mleka z mehkim testom, rahlo soljenim, ki ni kuhano, s površinsko plesnijo, v obliki prisekane piramide s kvadratno osnovo.
      Vsebuje najmanj 45 % maščobe v suhi snovi, slednje je najmanj 90 g na sirni proizvod.
      4.3   Geografsko območje
      
      22 občin v departmanju Indre:
      
                   
               
               
                  Kantona Blanc in Tournon-Saint-Martin: vse občine
               
            
                   
               
               
                  Kanton Bélâbre: občine Mauvières in Saint-Hilaire-sur-Bénaize
               
            
                   
               
               
                  Kanton Mézières-en-Brenne: občina Azay-le-Ferron
               
            4.4   Dokazilo o poreklu
      
      Vsak proizvajalec mleka in vsak obrat, v katerem poteka predelovanje ali zorenje, izpolnita „izjavo o usposobljenosti“, ki jo registrirajo službe organizacije INAO, in ta temu organu omogoča ugotavljanje istovetnosti vseh nosilcev dejavnosti. Nosilci dejavnosti morajo organizaciji INAO predložiti na zahtevo registre in vse dokumente, potrebne za nadzor porekla, kakovosti ter razmer, v katerih poteka proizvodnja mleka in sirov.
      Pri nadzoru značilnosti proizvoda z zaščiteno označbo porekla se izvaja analitični in organoleptični preskus, katerega namen je zagotoviti kakovost in tipične značilnosti preskušanih proizvodov.
      4.5   Metoda pridobivanja
      
      Proizvodnja mleka, njegova predelava v sir in zorenje morajo potekati znotraj geografskega območja.
      Sir se izdeluje v glavnem z mlečnim usirjanjem s skromnim dodajanjem sirila. Sirnina ostane v modelih 24 do 36 ur, preden se vzame sir iz modelov in soli. Zorenje traja najmanj 10 dni.
      4.6   Povezava
      
      Tourainski kozji sir se razlikuje od sirov iz soseščine že od 18. stoletja naprej po tem, da ima izvirno obliko, ki jo je po izročilu imel zvonik občine Pouligny. Sir si je hitro pridobil svoj pristni sloves, kar potrjuje tudi medalja, dosežena na tekmovanju v Parizu leta 1901. Sindikat proizvajalcev se je zelo zgodaj zavezal napraviti prve korake pri ohranjanju značilnosti tega sira in dosegel leta 1976 priznanje v obliki označbe porekla.
      Območje sedanje označbe je glede na podnebje (je bolj vroče in suho kot sosednja območja), geološki sestav (zemlja je revna in vsebuje veliko ilovice in peska) in rastlinsko okolje, enotno, zato je ugodno za kozjerejo in tudi tradicionalno proizvodnjo tega sira.
      4.7   Nadzorni organ
      
      
                  Naziv:
               
               
                  Institut national de l’origine et de la qualité (INAO)
               
            
                  Naslov:
               
               
                  51 rue d’Anjou, 75008 Paris, FRANCE
               
            
                  Tel.
               
               
                  + 33 153898000
               
            
                  Faks
               
               
                  + 33 153898060
               
            
                  E-naslov:
               
               
                  info@inao.gouv.fr
               
            „L’Institut National des Appellations d’Origine“ je javna upravna ustanova, ima status civilnopravne osebe in je pod nadzorom ministrstva za kmetijstvo.
      Za nadzor proizvodnih razmer za proizvode z označbo porekla je odgovoren INAO.
      
                  Naziv:
               
               
                  Direction générale de la concurrence, de la consommation et de la répression des fraudes (DGCCRF)
               
            
                  Naslov:
               
               
                  59, boulevard Vincent Auriol, 75703 Paris Cédex 13, FRANCE
               
            
                  Tel.
               
               
                  +33 144871717
               
            
                  Faks
               
               
                  +33 144973037
               
            DGCCRF je služba francoskega ministrstva za gospodarstvo, finance in industrijo.
      4.8   Označevanje
      
      Na etiketi mora biti napisan naziv označbe porekla „Pouligny-Saint-Pierre“ v velikosti črk, ki so vsaj enake dvema tretjinama velikosti največjih črk, zapisanih na njej.